תחבורה בבת ים
תחבורה ציבורית > שירותי אוטובוס > דן

קו 1 הוא קו אוטובוס המופעל על ידי דן חברה לתחבורה ציבורית, זהו קו הדגל של התחבורה הציבורית בגוש דן המקשר בין פתח תקווה לבת ים. הקו החל לפעול ב-6 באוגוסט 2014, והוא מהווה כחלק ממערכת להסעת המונים במטרופולין תל אביב, שכן הוא משמש כקו משלים לרכבת הקלה, בשיתוף משרד התחבורה. הקו מופעל באוטובוסים רבי קיבולת הזהים למטרונית במטרופולין חיפה, והוא פועל במסלולם של קו 42 (מבת ים ועד לקניון עזריאלי בתל אביב) וקו 51 (דרך ציר ז'בוטינסקי עד ליעדו הסופי בתחנה המרכזית בפתח תקווה). הקו עובר בחלק ניכר מהתוואי של הקו האדום.
בניגוד למטרונית, האוטובוס אינו זוכה לעדיפות ברמזורים ואינו נוסע בנתיבי תחבורה ייעודיים (פרט לנתיב התחבורה הציבורית בציר ז'בוטינסקי בפתח תקווה, בשדרות ירושלים ביפו, ונתיב התחבורה הציבורית ברחובות בלפור והרצל בבת ים - שנועד לשרת את הקו). התשלום לנסיעות בקו מתבצע במכונות התשלום ובמכונה לתיקוף כרטיסי רב קו בתוך האוטובוס. באוטובוסים שבקו קיימות 7 עמדות תיקוף אוטומטיות הממוקמות ליד דלתות האוטובוס.
מסלולו של קו 1, בדומה למסלול הקו האדום של הרכבת הקלה, מתחיל בתחנה המרכזית של פתח תקווה ויסתיים באצטדיון העירוני בבת ים (ידוע גם כמסוף ניסנבוים). הקו יוצא מהתחנה המרכזית של פתח תקווה, ונוסע על רחוב בר כוכבא, הברון הירש (שוק פתח תקווה) ומשם ממשיך במסלולו הארוך בציר ז'בוטינסקי, הקו ימשיך במסלולו ברחוב בן-גוריון בבני ברק ורמת גן, ממשיך על דרך מנחם בגין ולאחר מכן נוסע דרך מגדל יעקבי נימרודי בניגוד למסלולו של קו 51 אשר נוסע ברחוב המסגר. לאחר מכן ימשיך הקו אל התחנה המרכזית הישנה של תל אביב ושדרות הר ציון, שם יעצור קרוב לתחנה המרכזית החדשה. הקו ממשיך לדרך שלמה, שדרות ירושלים ביפו ונכנס לבת ים דרך הרחובות: המצבה, רוטשילד ובלפור (בכיוון ההפוך יסע הקו דרך הרצל), יצחק שדה, הנביאים, הקוממיות ומסיים את מסלולו באצטדיון העירוני.
תדירותו של קו 1 היא גבוהה ביותר, ואף מבין הגבוהות מהקווים אשר מחזיקה חברת דן, וכן הקווים אשר פועלים בתל אביב: בשעות היום הקו פועל כל 5–8 דקות ובשעות הלילה כל 15 דקות בממוצע. בימי שישי בתדירות של 12–15 דקות ובמוצ"ש בתדירות של 20 דקות. כמו כן, נוסעים רבים מציינים כי הקו אכן עומד בלוח הזמנים המתפרסם על ידי החברה, אך לפעמים מספר האוטובוסים של קו 1 מגיעים צמודים אחד לשני. בנוסף, נוסעים רבים מתלוננים כי הקו לפעמים לא עוצר בתחנות המיועדות לקו ומעידים על צפיפות קיצונית ועומס. על ידי דירוג קווי האוטובוסים באתר Biz שנעשה על ידי שימוש בנתונים ובתלונות אשר הגיעו לידי הארגון "15 דקות", קו 1 הוא אחד מעשרת הקווים הגרועים בישראל, והסיבה לכך היא "דיווחים רבים על איחורים משמעותיים, ככל הנראה בשל היעדר העדפה בדרך. בנוסף, הביקוש לקו הולך וגדל, והתדירות הקיימת אינה נותנת מענה - תדירות נמוכה מדי בשעות השיא גורמת לצפיפות קיצונית ולהשארת נוסעים בתחנות. שעות פעילות הקו ביום חול היא מ-4:40 עד חצות מכיוון בת ים, ומ-5:00 עד חצות מכיוון פתח תקווה.
קו 18 הוא קו אוטובוס עירוני המופעל על ידי חברת דן המופעל על ידה החל מ-2 באפריל 1967. המקשר בין בית העלמין בת ים למסוף 2000 השוכן לצד תחנת הרכבת סבידור מרכז בתל אביב. הקו מוגדר כקו מפרקי והוא מופעל באוטובוסים מפרקיים רבי קיבולת, אם כי חלק מהנסיעות בקו מתבצעות על ידי אוטובוסים רגילים ולא מפרקיים של דן. הקו הוא אחד הקווים החשובים ביותר בגוש דן, ומשרת מספר נוסעים רבים בבת ים ובתל אביב; דבר זה הופך את הקו לאחד מן הקווים הצפופים ביותר בתל אביב,
מסלול הקו משתנה במעט בהתאם לכיוונו. בקו מתל אביב לבת ים, נקודת מוצאו של הקו היא מסוף 2000 השוכן לצד תחנת הרכבת סבידור מרכז בתל אביב, נוסע דרך איכילוב, שד' דוד המלך, המלך ג'ורג', אלנבי, מסוף כרמלית, המרד ונחום גולדמן. לאחר מכן נכנס למסלול בצירו הארוך של רחוב יפת, סוטה לסהרון ולשדרות ירושלים ונכנס לבת ים דרך כיכר המצבה, שדרות העצמאות, עוזיאל, רמת יוסף, רמת הנשיא ואנה פרנק, שם ממשיך מעט אל מסוף בית העלמין בבת ים. בחלופה זו הקו עוצר ב-45 תחנות ופועל בכל שעות היום, משעות הבוקר המוקדמות עד לחצות. תדירות הקו היא גבוהה יחסית ועומדת על 10 דקות ברוב שעות היום.
| קו | ת>  מוצא | ת>  סיום | מסלול | הערות נוספות |
| --- | --- | --- | --- | --- |
| 6 | מוזיאון אגד, חולון | מסוף הלוחמים, תל אביב-יפו | בן-גוריון חולון, רכבת הקוממיות, בית עלמין, העמל, הנביאים, חוף מרינה, בן-גוריון, יוספטל, קריית באבוב, קניון בת ים, רכבת יוספטל, מבצע סיני, אנילביץ, שדרות העצמאות, רוטשילד, שכונת עמידר, המחרוזת, וולפסון. |  |
| 10 | אזורי חן תל אביב | חניון אגד, חולון | אזורי חן, שדרות קק"ל, נווה אביבים, קניון רמת אביב, חיים לבנון, שדרות רוקח, דיזנגוף, בן יהודה, חוף הים, שוק הכרמל, בית האצל, שוק הפישפשים, נמל יפו, יפת, בלפור, חוף בת ים, הקוממיות, בית העלמין, רכבת קוממיות, מוזאון אגד. | בעבר המשיך עד לסינימה סיטי בראשון לציון. מסלולו קוצר ב-21 באוגוסט 2020.[דרוש מקור] בעבר הקו נסע עד למסוף 2000. מסלולו התארך לאזורי חן ב-29 בינואר 2021[דרוש מקור] |
| 19 | מסוף כרמלית תל אביב | ראשון לציון, אבי האסירים | שוק הכרמל, אלנבי, העלייה, קריית המלאכה, בית חולים וולפסון, מבצע סיני, אלי כהן, בית העלמין, בן-גוריון, אזור התעשייה ראשון לציון, מתחם ג'י, כביש 441, הרצל, אבי האסירים |  |
| 25 | תל אביב, אוניברסיטה | מוזיאון אגד, חולון | אוניברסיטת ת"א, בית התפוצות, קניון רמת אביב, רח' רדינג, סמינר הקיבוצים, יהודה המכבי, כיכר מילנו, אבן גבירול, עירית ת"א, כיכר רבין, כיכר מסריק, דיזנגוף סנטר, שוק בצלאל, שוק הכרמל, אלנבי, העלייה, שלמה, נגה, שד' ירושלים, המצבה, בלפור, מרינה בת ים, הקוממיות, מרכז הספורט, הקוממיות, מוזיאון אגד | בעבר הקו נסע עד למסוף מרינה, מסלולו התארך למסוף מרכז הספורט ב-25 לאפריל 2021. |
| 40 | תל אביב, רכבת אוניברסיטה | מרכז הספורט, בת ים | רכבת אוניברסיטה מערבי, אוניברסיטת תל אביב, רמת אביב, רכבת מרכז, קניון עזריאלי, בית קלקא, בית מעריב, כיכר המושבות, דרך יפו, היינה, בלפור, יוספטל, הנביאים, הקוממיות. | בעבר נסע ברמת גן, דרך קניון איילון, דרך בן-גוריון ודרך ז'בוטינסקי ובבת ים דרך קניון בת ים והרב לוי.[דרוש מקור] |
| 42 | עתידים, תל אביב | מרכז הספורט, בת ים | עתידים, נווה שרת, דבורה הנביאה, פנחס רוזן, מבצע קדש, רכבת בני ברק, קניון איילון, מגדלי ב.ס.ר, אבא הלל, בורסה, רכבת מרכז, דרך בגין, עזריאלי, בית קלקא, בית מעריב, תחנה מרכזית הישנה, תחנה מרכזית החדשה, דרך שלמה, שד' ירושלים, בלפור, יוספטל, הנביאים, הקוממיות. | לפני הרפורמה עבר בציר מבצע סיני.[דרוש מקור] |
| 43 | מרכז הספורט, בת ים | מסוף תל השומר רמת גן | מרכז הספורט, הקוממיות, יצחק שדה, בלפור, אנילביץ, מבצע סיני, היכל התרבות, יוספטל, אילת, ההסתדרות, ויצמן, שד קוגל, צומת חולון, צומת הולץ, לחי, משה דיין, דרך השלום, אלוף שדה, אוניברסיטת בר-אילן, שד' קציר, תל השומר | לזמן קצר הועבר הקו במהלך הרפורמה לטיילת בת ים, אך הוחזר למסלולו הקודם במהרה בפעימה השנייה של הרפורמה לאחר ביקורת התושבים.[דרוש מקור] בעבר הקו נסע עד למסוף מרינה, מסלולו התארך למסוף מרכז הספורט ב-25 לאפריל 2021. |
| 46 | מסוף 2000 תל אביב | בית עלמין, בת ים | רכבת מרכז, יגאל אלון, רכבת ההגנה, תחנת מרכזית החדשה, שד בן צבי, יפת, בלפור, יוספטל, הרב לוי, אנה פרנק, בית עלמין בת ים | בוטל במהלך הרפורמה, הוחזר בשנת 2018 והוארך.[דרוש מקור] |
| 125 | אזורי חן תל אביב | מרכז הספורט, בת ים | קריית חינוך, לוי אשכול, שדה דב, סמינר הקיבוצים, יהודה המכבי, כיכר מילנו, אבן גבירול, עירית ת"א, כיכר רבין, כיכר מסריק, דיזנגוף סנטר, שוק בצלאל, שוק הכרמל, אלנבי, העלייה, שלמה, נגה, שד' ירושלים, המצבה, בלפור, מבצע סיני, אלי כהן, ניסנבאום בת ים | הושק ב-2010. קו מזלג ל-25.[דרוש מקור] |
| 140 | מרכז הספורט, בת ים | אזור התעשייה, בני ברק | מרכז הספורט בת ים, ניסנבאום, כט' בנובמבר, קריית באבוב, קניון בת ימון, אלי כהן, יוספטל, בית חולים וולפסון, חיל השריון, לח"י, ברלב, מח"ל, רמת שיקמה, אלוף שדה, משה דיין, אריה בן אליעזר, שכונת עמידר, הרב כהנמן, אבו חצירא, מבצע קדש, קניון איילון, אזור התעשייה בני ברק |  |
| 141 | מסוף הלוחמים, תל אביב-יפו | מסוף יהוד, יהוד מונוסון | מסוף הלוחמים, בית חולים וולפסון, שדרות ירושלים, שדרות העצמאות, ירושלים, כצנלסון, קניון בת ים, תחנת רכבת יוספטל, הופיין, גולדה מאיר, אלופי צה"ל, משה שרת, מפרץ שלמה, מרכז עזריאלי חולון, האורגים, המלאכה, כביש 44, כביש 412, יהדות קנדה קפלן, דרך העצמאות, כביש 461, צומת נווה מונסון, העצמאות, מסוף יהוד | הושק באפריל 2021.[דרוש מקור] |
| 142 | מסוף בית העלמין, בת ים | מסוף קריית עתידים, תל אביב | אנה פרנק, קרן היסוד, ניסנבוים, בת-ימון, כצנלסון, ירושלים, המצבה, שדרות ירושלים, היינריך היינה, שלבים, דרך שלמה, שדרות הר ציון, דרך בגין, אלנבי, שדרות רוטשילד, אבן גבירול, שדרות שאול המלך, רכבת מרכז, אזור הבורסה, דרך אבא הלל, דרך ששת הימים, קניון איילון, מבצע קדש, ראול ולנברג, קריית עתידים | הושק ברפורמה של יולי 2011. קו מזלג ל-42.[דרוש מקור] |
| 240 | קניון איילון רמת גן | מוזיאון אגד, חולון | קניון רמת גן, זבוטינסקי, מכון מור, צומת עלית, בורסה, רכבת מרכז, קניון עזריאלי, בית קלקא, רחוב המסגר, רחוב החרש (תחנת רכבת ההגנה), דרך חיל השריון, כביש 20, שדרות קק"ל, מבצע סיני, אלי כהן, אנה פרנק, רכבת הקוממיות, מוזיאון אגד. | הושק ברפורמה של יולי 2011. קו מזלג ל-40/140. בעבר סיים את המסלול בבני ברק[דרוש מקור]. עד דצמבר 2020 עבר הקו דרך התחנה המרכזית הישנה, דרך יפו-ת"א, ציר שלבים, המצבה ורחוב ירושלים, ושונה למסלולו החדש, הדומה לקו 141 הישן[דרוש מקור]. |
| 242 | מסוף בית העלמין, בת ים | מסוף קריית עתידים, תל אביב | אנה פרנק, אלי כהן, יוספטל, בלפור, ירושלים, כצנלסון, שדרות קק"ל, נתיבי איילון (כביש 20), אקספו תל אביב, ראול ולנברג. | הושק לאחר ביטול שירות באבל דן. מספרו מסמן שהוא קו מזלג נוסף ל-42/142, אך נוסע במסלול מהיר לכיוון רמת החייל, עם שימוש בנר"ת איילון. |
| 418 | אזורי חן תל אביב | בית עלמין בת ים | אזורי חן, רמת אביב ג', אוניברסיטת ת"א, קניון רמת אביב, לוי אשכול, שיכון ל', כוכב הצפון, רדינג, בן יהודה, שד' נורדאו, עיריית ת"א, המלך ג'ורג, אלנבי, העלייה, דרך שלמה, שלבים, היינריך היינה, שד' ירושלים, מצבה, מבצע סיני, אלי כהן, אנה פרנק, בית עלמין בת ים | קו לילה. |